钦定古今图书集成/明伦汇编/闺媛典/第105卷 > 皇清十一 > 上官亮妻李氏
## 钦定古今图书集成/明伦汇编/闺媛典/第105卷 > 皇清十一 > 上官亮妻李氏

按《光泽县志》：李氏，李云龙姑，中宪大夫子章女，适诸生上官亮。姑病疯，李躬承盥栉，勤慎弗怠。戊子之乱，亮偕氏避西乡，寇突至，家人觅筏渡河，甫登筏而戎马蜂集矣。氏恐为所执，携五岁子上官生付婢，嘱曰：“汝亟抱小主逃生，我不及见汝主矣。” 即拔簪拴发，跃身入水。越宿，夫祭江寻尸，尸随浮于沉所，面不改色。其平居尝曰：“女子不辰，遭逢乱世，惟有一死。” 至是果如其言。